b'\n_START_ARTICLE_\nLoppu (Lost)\n_START_SECTION_\nSaarella\n_START_PARAGRAPH_\nJakson \xe2\x80\x9dSyy kuolla\xe2\x80\x9d tapahtumien j\xc3\xa4lkeen, Jack Shephard, Kate Austen ja Hugo \xe2\x80\x9dHurley\xe2\x80\x9d Reyes matkaavat kohti saaren syd\xc3\xa4nt\xc3\xa4. James \xe2\x80\x9dSawyer\xe2\x80\x9d Fordin menee kaivolle auttamaan Desmond Humea. Kaivolla Sawyer kohtaa Ben Linusin ja Musta-asuisen miehen, joka paljastaa suunnittelevansa saaren tuhoamista. Sawyer varastaa Benin aseen ja palaa Jackin ryhm\xc3\xa4n luo. Jack kertoo Sawyerille suunnitelmansa kohdata Musta-asuisen miehen saaren syd\xc3\xa4mess\xc3\xa4. Samaan aikaan Rose Hendersonin ja Bernard Nadlerin pelastama Desmond kohtaa Musta-asuisen miehen, joka uhkaa tappaa Rosen ja Bernardin, jollei Desmond auta t\xc3\xa4t\xc3\xa4. Desmond suostuu ja pelastaa Rosen ja Bernardin hengen. Samaan aikaan Miles Straume l\xc3\xb6yt\xc3\xa4\xc3\xa4 nyt ik\xc3\xa4\xc3\xa4ntyv\xc3\xa4n Richard Alpertin ja he l\xc3\xa4htev\xc3\xa4t tuhoamaan Ajiran koneen. Matkalla he pelastavat Frank Lapidusin sukellusveneen hylyst\xc3\xa4 ja p\xc3\xa4\xc3\xa4tt\xc3\xa4v\xc3\xa4t l\xc3\xa4hte\xc3\xa4 saarelta lentokoneen avulla._NEWLINE_Matkallaan saaren syd\xc3\xa4meen Jackin ryhm\xc3\xa4 kohtaa Musta-asuisen miehen, Benin ja Desmondin. Jack kertoo miehelle aikovansa tappaa t\xc3\xa4m\xc3\xa4n ja yhdess\xc3\xa4 Desmondin kanssa he matkustavat saaren syd\xc3\xa4meen. Jack uskoo Desmondin voivan tappaa Musta-asuisen miehen, koska h\xc3\xa4n uskoo Jacobin tuoneen t\xc3\xa4m\xc3\xa4n saarelle aseeksi. Desmond kertoo Jackille, ett\xc3\xa4 saaren tuhoaminen ja Musta-asuisen miehen tappaminen eiv\xc3\xa4t merkitse mit\xc3\xa4\xc3\xa4n, sill\xc3\xa4 h\xc3\xa4n on menossa saaren syd\xc3\xa4meen ja sen kautta toiseen paikkaan. Jack ja Musta-asuinen mies laskevat Desmondin alas saaren syd\xc3\xa4meen. H\xc3\xa4n p\xc3\xa4\xc3\xa4see kammioon, joka johtaa hehkuvaan altaaseen jonka keskell\xc3\xa4 on kivi. Koska Desmond on immuuni altaan elektromagneettiselle energialle, h\xc3\xa4n onnistuu poistamaan suuren kiven. Valo sammuu, allas kuivuu tyhj\xc3\xa4ksi ja kuten Musta-asuinen mies oli ennustanut, saari alkaa tuhoutua. Mies ei kuitenkaan tiennyt, ett\xc3\xa4 h\xc3\xa4nest\xc3\xa4 tulee teon seurauksena j\xc3\xa4lleen kuolevainen. Taistelun j\xc3\xa4lkeen Jack onnistuu tappamaan Musta-asuisen miehen Katen ammuttua t\xc3\xa4t\xc3\xa4. Jack haavoittuu kuolettavasti ja tunnustaa Katelle rakkautensa. Tajutessaan, ett\xc3\xa4 h\xc3\xa4nen t\xc3\xa4ytyy est\xc3\xa4\xc3\xa4 saaren tuho, Jack palaa altaalle. Kun Kate kysyy Jackilta n\xc3\xa4kev\xc3\xa4tk\xc3\xb6 he en\xc3\xa4\xc3\xa4 toisiaan koskaan, Jack ei vastaa. Jack k\xc3\xa4skee Katea etsim\xc3\xa4\xc3\xa4n Clairen ja l\xc3\xa4htem\xc3\xa4\xc3\xa4n saarelta. Kate l\xc3\xa4htee Sawyerin kanssa Hurleyn ja Benin seuratessa Jackia._NEWLINE_Kate ja Saywer etenev\xc3\xa4t Ajira Airlinesin lentokoneelle, jota Frank, Richard ja Miles ovat korjaamassa. Vakuutettuaan Clairen l\xc3\xa4htem\xc3\xa4\xc3\xa4n, Kate, Sawyer, Claire, Richard, Miles ja Frank nousevat koneeseen ja onnistuvat nousemaan ilmaan. Jack johdattaa Hurleyn ja Benin takaisin saaren syd\xc3\xa4meen, jossa Jack vakuutaa tunteikkaan Hurleyn ottamaan paikkansa saaren suojelijana. Jack laskeutuu alas ja pelastaa l\xc3\xa4hes kuolemaisillaan olevan Desmondin. Jack onnistuu sytytt\xc3\xa4m\xc3\xa4\xc3\xa4n valon uudelleen. Hurley, roolissaan saaren uutena suojelijana, p\xc3\xa4\xc3\xa4tt\xc3\xa4\xc3\xa4 auttaa Desmondin kotiin ja pyyt\xc3\xa4\xc3\xa4 Benia neuvonantajakseen. Kun Hurley voivottelee, etteiv\xc3\xa4t ihmiset voi l\xc3\xa4hte\xc3\xa4 saarelta, Ben ehdottaa ettei Hurleyn tarvitse seurata Jacobin toimintatapoja. Jack her\xc3\xa4\xc3\xa4 joen varrella ja k\xc3\xa4velee kohti paikkaa, jossa h\xc3\xa4n her\xc3\xa4si ensimm\xc3\xa4isen kerran saarelle jouduttuaan. Jackin kaaduttua maahan, Vincent-koira l\xc3\xa4hestyy t\xc3\xa4t\xc3\xa4 ja asettuu t\xc3\xa4m\xc3\xa4n vierelle, jolloin Jack sulkee hitaasti silm\xc3\xa4ns\xc3\xa4.\n_START_SECTION_\nVaihtoehtoinen aikajana\n_START_PARAGRAPH_\nDesmond ker\xc3\xa4\xc3\xa4 kokoon saarelaisia, jotka alkavat saada muistikuvia ajastaan saarella. Yksitellen jokainen heist\xc3\xa4 alkaa tunnistaa saarella tutustumiinsa l\xc3\xa4heisiin ihmisiin tai asioihin. Lopulta suurin osa heist\xc3\xa4 kulkeutuu kirkolle, joka on Christianin hautajaispaikka. John Locke saa k\xc3\xa4velykykyns\xc3\xa4 takaisin Jackin leikattua h\xc3\xa4net. Locke tapaa kirkon ulkopuolella Benin, jolle h\xc3\xa4n antaa t\xc3\xa4lle anteeksi murhansa. Hurley sanoo Benille t\xc3\xa4m\xc3\xa4n olleen hyv\xc3\xa4 \xe2\x80\x9dnumero kaksi\xe2\x80\x9d, mihin Ben vastaa Hurleyn olleen hyv\xc3\xa4 \xe2\x80\x9dnumero yksi\xe2\x80\x9d. Kate saapuu paikalle Jackin kanssa ja neuvoo t\xc3\xa4t\xc3\xa4 menem\xc3\xa4\xc3\xa4n kirkon takaosaan is\xc3\xa4ns\xc3\xa4 arkun luo. Arkku toimii katalyyttin\xc3\xa4 Jackin muistoille, mink\xc3\xa4 j\xc3\xa4lkeen Jack tajuaa arkun olevan tyhj\xc3\xa4. Christian ilmestyy Jackille, mink\xc3\xa4 j\xc3\xa4lkeen Jack tajuaa kuolleensa. Christian vakuuttaa Jackille, ett\xc3\xa4 t\xc3\xa4m\xc3\xa4n saarella tapaamat ihmiset ja tapahtumat olivat kaikkein t\xc3\xa4rkeint\xc3\xa4 t\xc3\xa4m\xc3\xa4n el\xc3\xa4m\xc3\xa4ss\xc3\xa4.'